《五月十三日大水》
宋代·梅尧臣

谁知山中水，忽向舍外流。
谁知门前路，已通溪中舟。
穷蛇上竹枝，聚蚓登阶陬。
我家地势高，四顾如湖滮。
浮萍穿篱眼，断葑过屋头。
官吏救市桥，停车当市楼。
应念此中居，望不辩马牛。
危湍泻天河，漫漫无汀洲。
群蛙正得时，日夜鸣不休。
戢戢後池鱼，随波去难留。
扬鬐虽自在，江上多网絇。
纷纭闾里儿，踊跃竞学泅。
吾慕孔宣父，有意乘浮浮。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。